കൊറോണ മാനദണ്ഡങ്ങള് ലംഘിച്ച് നടന്ന ഐഎന്എല് യോഗം: മന്ത്രി ദേവര്കോവിലിനെ ഒഴിവാക്കി നേതാക്കള്ക്കെതിരെ കേസെടുക്കാന് നീക്കം കൊച്ചി: കൊറോണ മാനദണ്ഡങ്ങള് ലംഘിച്ച് മന്ത്രിയുടെ സാന്നിദ്ധ്യത്തില് ഐഎന്എല് യോഗം ചേരുകയും തെരുവില് തമ്മിലടിക്കുകയും ചെയ്ത സംഭവത്തില് പോലീസ് കേസെടുക്കും. നേതൃയോഗത്തില് പങ്കെടുത്ത തുറമുഖ വകുപ്പ് മന്ത്രി അഹമ്മദ് ദേവര്കോവിലിനെ ഒഴിവാക്കി കേസെടുക്കാനാണ് പോലീസിന്റെ നീക്കം. പോലീസിന്റെ നീക്കത്തിനെതിരെ പ്രതിഷേധം ഉയരുന്നുണ്ട്. മാദനണ്ഡങ്ങള് ലംഘിച്ച് യോഗം സംഘടിപ്പിച്ചതിന് ഐഎന്എല് സംസ്ഥാന നേതാക്കള്ക്കെതിരെ കേസെടുക്കുമെന്നാണ് പോലീസ് അറിയിച്ചിട്ടുള്ളത്. എന്നാല് മന്ത്രിയടക്കം എല്ലാവര്ക്കും എതിരെ കേസെടുക്കുമോ എന്ന കാര്യത്തില് വ്യക്തതയില്ല. തുടര് നടപടികള് ആലോചിച്ച് തീരുമാനിക്കുമെന്നാണ് പോലീസിന്റെ വിശദീകരണം. അതേസമയം മന്ത്രി അഹമ്മദ് ദേവര്കോവിലിനെ അനുകൂലിക്കുന്നവരും എതിര്ക്കുന്നവരും തമ്മിലുള്ള സംഘര്ഷത്തെ തുടര്ന്ന് യോഗം പാതിവഴിയില് ഉപേക്ഷിക്കുകയായിരുന്നു. സംഘര്ഷം രൂക്ഷമായതോടെ പോലീസെത്തിയാണ് പ്രവര്ത്തകരെ പിരിച്ചുവിട്ടത്. കൊറോണയുടെ പശ്ചാത്തലത്തില് യോഗം പിരിച്ചുവിട്ടെന്ന് പ്രസിഡന്റ് അബ്ദുള് വഹാബ് അറിയിച്ചതിന് പിന്നാലെയാണ് ഹോട്ടലിന് പുറത്ത് പ്രവര്ത്തകര് ചേരിതിരിഞ്ഞ് ഏറ്റുമുട്ടിയത്. Tags: